สวัสดีค่ะ มีเรื่องรบกวนถามคุณปกติเป็นคนที่ประจำเดือนมาไม่ตรงกันทุกเดือน เดือนที่แล้วประจำเดือนมาวันที่ 13-16 พอเดือนนี้มีอะไรกับแฟนวันอาทิตย์ที่ 3 มี 2 ครั้งโดยใส่ถุงนะคะ แต่แฟนมีพูดสงสัยเหมือนถุงขาดรึป่าว แต่ก็เช็คแล้วไม่น่าขาดแค่สงสัย เราก็ลืมกินยาคุมฉุกเฉินไปด้วย พอมาอีกสัปดาห์ มีอะไรกับแฟนอีกทีวันที่ 11 เช้ามืด สอดไส้แปปนึงโดยไม่ได้ใส่ถุง แล้วมาหลั่งนอก จากนั้นตอนเช้ากินยาคุม ฉุกเฉินไป 1 เม็ด- พอวันที่ 13เดือนนี้ ประจำเดือนยังไม่มาค่ะ จนวันนี้ 15 ปจด ก็ยังไม่มาเลยอยากทราบว่า กินยาคุมฉุกเฉิน มีผลทำให้ ปจด เลื่อนรึป่าวคะ หรือมีโอกาสที่จะท้อง
สวัสดีค่ะ การมีเพศสัมพันธ์ในวันที่ 3 ก.ค. หากใส่ถุงยางอนามัยป้องกัน โอกาสในการตั้งครรภ์ก็ถือว่ามีน้อย ส่วนการมีเพศสัมพันธ์ในวันที่ 11 ก.ค. หากใช้วิธีการหลั่งนอก ก็มีโอกาสตั้งครรภ์ได้พอควร อย่างไรก็ตาม หากได้ทานยาคุมฉุกเฉินไป โอกาสในการตั้งครรภ์ก็ถือว่ามีน้อยค่ะสำหรับประจำเดือนนั้น ก็อาจมาช้ากว่ากำหนด จากผลของยาคุมฉุกเฉินได้ค่ะ ดังนั้น แนะนำควรรอประจำเดือนต่อไปก่อน หากประจำเดือนไม่มาภายใน 2 สัปดาห์ นับจากที่ได้มีเพศสัมพันธ์ไป จึงค่อยตรวจหาการตั้งครรภ์ดูค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ